Document ID: /fineweb-2-swissfilter-quality_10-filterrobots/filtered/02691.jsonl.gz/12

Seria de manifestări "Centenar Wurmbrand" în Geneva
Seria de manifestări "Centenar Wurmbrand" în Geneva
Dragi români,
În numele Forumului Civic Creştin din România şi al Bisericii Evanghelice Române din Geneva, vă invităm să participaţi, în data de 8 mai 2009, de la ora 19:30, la Centrul Ecumenic din Geneva, unde va avea loc comemorarea pastorului Richard Wurmbrand, desfăşurată în cadrul seriei de manifestări "Centenar Wurmbrand" sub egida Forumului Civic Creştin.
Evenimentul va recompune momentele esenţiale ale vieţii pastorului Richard Wurmbrand. Viaţa şi faptele sale vor fi evocate de profesorul Ioan Panican. Va fi prezentat filmul documentar "Pastorul" despre Richard Wurmbrand, apărut sub egida Forumului Civic Creştin. Realizat de Lucia Hossu Longin, documentarul acoperă atât latura biografică a omului Richard Wurmbrand, cât şi misiunea sa spirituală. La sfârşitul programului, participanţii sunt invitaţi la o gustare pentru a facilita contactele în cadrul comunităţii româneşti din Geneva si Elveţia.
În cadrul acestei serii de manifestări "Centenar Wurmbrand", la 24 martie 2009, la Ateneul din Bucureşti, peste o mie de oameni "de pe cinci continente" l-au comemorat pe pastorul lutheran Richard Wurmbrand, care a petrecut 14 ani în închisorile comuniste şi care şi-a dedicat întreaga sa viaţă misiunii de a-i aduce pe oameni mai aproape de Hristos. Viaţa şi faptele sale au fost evocate de personalităţi precum Lucia Hossu Longin, Matei şi Ioan Boilă, părintele Gheorghe Calciu Dumitreasa sau Tertulian Langa, căci Pastorul a urmat o viaţă dedicată sprijinirii creştinilor prigoniţi şi propovăduirii iertării. După cum spunea el, "o floare pe care o zdrobeşti cu picioarele te răsplăteşte cu parfum". În 2006, el a fost recunoscut printre primele 10 personalităţi ale campaniei iniţiate de TVR – Mari Români.
Cosmin Sandu, Geneva